07/06/2012 | Administración LocalMunicipal
Pontedeume
Anuncio de aprobación das bases específicas e convocatoria dunha praza de arquitecto/a municipal de administración especial incluída na OEP 2011

Anuncio de aprobación das bases específicas e convocatoria dunha praza incluída na oferta de emprego público 2011 Esta Concellería-delegada mediante resolución n.º 224/2012, do 25 de maio, resolveu aprobar as bases específicas da convocatoria para a provisión en propiedade con funcionario de carreira dunha praza de arquitecto/a, da escala de Administración Especial, Subescala Técnica Superior, polo sistema de oposición, incluída na oferta de emprego público do Concello de Pontedeume para 2011 e convocar as correspondentes probas selectivas. CONVOCATORIA ESPECÍFICA 3/2011: CONVOCATORIA PARA A PROVISIÓN EN PROPIEDADE DUNHA PRAZA DE ARQUITECTO/A MUNICIPAL DE ADMINISTRACIÓN ESPECIAL, POLO SISTEMA DE OPOSICIÓN 1.ª.–Obxecto da convocatoria. Constitúe a finalidade desta convocatoria a provisión en propiedade de dunha praza vacante de funcionario de carreira que se inclúe na oferta de emprego público do ano 2011 (BOP n.º 247, do 29.12.2011, e DOG n.º 5, do 09.01.2012) do Concello de Pontedeume, coa seguinte descrición: Denominación: arquitecto N.º prazas: unha (1) Tipo de persoal: funcionario de carreira Escala: Administración Especial Subescala: Técnica Superior Grupo: A Subgrupo: A1 Nivel: 26 Funcións: as descritas na relación de postos de traballo do Concello de Pontedeume, aprobada definitivamente polo pleno na sesión celebrada o 22 de febreiro de 2007.2.ª.–Sistema de selección. Oposición.3.ª.–Retribucións. As retribucións correspondentes á citada praza, fixadas conforme ao establecido na lexislación vixente e concretadas no orzamento.4.ª.–Lexislación aplicable. Para o non previsto nestas bases serán de aplicación a Lei 7/1985, do 2 de abril, reguladora das bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; Lei 5/1997, do 22 de xullo, de administración local de Galicia; Lei 7/2007, do 12 de abril, do Estatuto básico do empregado público; Lei 30/1984, do 2 de agosto, medidas para a reforma da función pública; Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia; Real decreto 896/1991, do 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración local; Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Lei 7/2004, do 16 de xullo, galega para a igualdade de mulleres e homes; a relación de postos e traballo do Concello de Pontedeume publicada no BOP n.º 48, do 28.02.2007.5.ª.–Requisitos. Para ser admitido ás probas selectivas de acceso á praza meritada de funcionario de carreira deberán reunir os seguintes requisitos, referidos todos eles á data na que termine o prazo de presentación de instancias: a) Ser español, nacional dun Estado membro da Unión Europea ou persoa incluída no ámbito de aplicación dos tratados internacionais celebrados pola Unión Europea e ratificados por España nos que sexa de aplicación a libre circulación de traballadores, nos termos establecidos polo artigo 57.1 da Lei 7/2007, do 12 de abril, do Estatuto Básico do Empregado Público. Tamén poderán participar, calquera que sexa a súa nacionalidade, o cónxuxe, dos españois e dos nacionais de outros Estados membros da Unión Europea, sempre que non estean separados de dereito e a seus descendentes e aos do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. Os extranxeiros aos que se refire algún dos apartados anteriores relativos aos funcionarios, así como extranxeiros con residencial legal en España, poderán acceder como persoal laboral. b) Posuír a capacidade funcional para o desenvolvemento das tarefas habituais do posto ao que aspira, sen que se padeza enfermidade ou limitación física ou psíquica incompatible coas funcións do posto. A estes efectos establécese a igualdade de condición das persoas minusválidas cos demais aspirantes, non podéndose fixar, con carácter xeral, limitacións físicas ou psíquicas, agás nos casos nos que sexan incompatibles co normal desempeño do traballo correspondente, adaptándose polo tribunal selectivo as medidas e medios precisos para a realización das probas, de xeito que gocen da mesma igualdade de oportunidades que os demais participantes. Para esta fin, os aspirantes con minusvalía farán constar na súa instancia se precisan adaptación para as probas. A condición de misnusvalía, o seu grao e a súa compatibilidade co exercio das funcións da praza, acreditarase mediante certificación para o efecto expedida polo organismo competente. c) Ter cumpridos dezaséis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas ou dos órganos constitucionais o estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional de outro Estado, no atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de arquitecto superior ou estar en condicións de obtelo na data en que remate o prazo de presentación de instancias. No caso de titulacións oficiais non espedidas en España deberase estar en posesión, na mesma data do remate do prazo para presentar as instancias, da credencial ou documento que acredite a súa homologación ou convalidación, expedido pola “General de títulos, convalidaciones y homologaciones” ou departamento competente do “de Educación”. 6.ª.–Presentación de instancias e documentación a presentar.1. As instancias solicitando tomar parte nos procesos selectivos, co modelo oficial ou normalizado que figura como anexo II destas bases, dirixiranse á Alcaldía da Corporación e presentaranse no Rexistro Xeral do Concello, debidamente cumprimentadas, durante o prazo de 20 días naturais, contados dende o seguinte hábil ao da publicación do anuncio da convocatoria no BOE. Poderán, así mesmo, remitirse as instancias na forma prevista no artigo 38.4 da Lei 30/1992. Se consonte este precepto se presentare a instancia vía correo, deberá aparecer o selo da corrrespondente oficina de correos na devandita solicitude. Noutro caso, só a data de inscrición da instancia no rexistro xeral do Concello será a que se teña en conta para todos os efectos. A instancia conterá, alomenos, os datos persoais do aspirante, seu enderezo para os efectos das notificacións e a denominación da praza convocada á que opta.2.–Á instancia acompañarase inescusablemente: 1.–Fotocopia compulsada do DNI.2.–Fotocopia compulsada da titulación requirida.3.–Compromiso, en caso de ser proposto para o correspondente nomeamento como funcionario de carreira, de prestar xuramento ou promesa, no modo que prevé o Real decreto 707/1979, do 5 de abril.4.–Carta de pagamento ou xustificante acreditativo do pagamento dos dereitos de exame. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos.5.–Copia compulsada do certificado ou título acreditativo de coñecemento da lingua galega celga 4 ou equivalente, para os efectos da exención prevista no exercicio correspondente.7.ª.–Dereitos de exame. Os dereitos de exame fíxanse en 30,00 euros.8.ª.–Composición, constitución e actuacion do tribunal de selección.1.–Composición: 1. O tribunal cualificador do proceso selectivo designaranse de conformidade co disposto no artigo 60 da Lei 7/2007, do 12 de abril, do Estatuto Básico do Empregado Público, no artigo 4 do Real decreto 896/1991 de 17 de xuño, e no artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, do 10 de marzo, debendo ser órganos colexidados e a composición deberá axustarse aos principios de imparcialidade e profesionalidade dos seus membros, debéndose tender á paridade entre muller e home, consonte co artigo 36 da Lei 7/2004, do 16 de xullo. Estará constituído por: – Presidente: un/ha funcionario/a de carreira pertencente ao grupo de clasificación profesional de titulación igual ou superior á esixida para o acceso á praza convocada e suplente. – Secretaria: a do Concello ou funcionario de carreira que legamente a substitúa. – Vogais: tres funcionarios/as de carreira pertencente ao grupo de clasificación profesional de titulación igual ou superior á esixida para o acceso á praza convocada e suplentes.2.–Todos os membros do tribunal deberán posuír titulación igual ou superior aos postos de traballo obxecto da convocatoria, cumprindo o disposto no artigo 60 do EBEP. A desinación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva dos admitidos.3.–A pertenza ao órgano de selección será sempre a título individual, non podendo ostentarse esta en representación ou por conta de ninguén.4.–Os membros do tribunal deberán reunir os requisitos establecidos nos artigos 11 do Real decreto 364/1995, do 10 de marzo, e 34.2 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, no sentido de que non poderán estar compostos maioritariamente por funcionarios dos corpos ou escalas de que se trate, e que todos os membros do tribunal deberán contar con titulación ou especialización igual ou superior á esixida para o acceso á praza ou prazas que se convoquen.2.–Abstención e recusación: 1. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 28.2 da Lei 30/1992. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente.2. Os aspirantes poderán recusar aos membros dos tribunais, de acordo co establecido no artigo 29 da Lei 30/1992.3. Constitución e actuación: 1. O tribunal non poderá constituírse nin actuar sen a asistencia, como mínimo, da metade máis un dos seus membros titulares ou suplentes, indistintamente. En todo caso requerirase a asistencia do presidente e do secretario, titulares ou suplentes. As decisións adoptaranse por maioría de votos dos membros presentes, resolvendo en caso de empate o voto de calidade do presidente do tribunal.2. A actuación do tribunal axustarase estrictamente ás bases da convocatoria. Non obstante, o tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases.3. O tribunal poderá acordar a incorporación de asesores especialistas para todas ou algunhas das probas, cando así o estime necesario ou conveniente. Estes asesores, que actuarán con voz pero sen voto, limitaranse a valorar os exercicios correspondentes á súa especialidade técnica e colaborarán co tribunal exclusivamente sobre a base da dita especialidade.4. Para os efectos de percepción de indemnizacións por asistencia coma membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.4. Vinculación das resolucións dos tribunais: O Presidente da Corporación resolverá de acordo coa proposta do tribunal, que erá carácter vinculante, sin que, en ningún caso, poda declarase que teñen superado as probas selectivas un número maior de aspirantes superior ao das prazas convocadas.9.ª.–Proceso selectivo. A oposición constará de catro exercicios, todos eles de carácter obrigatorio e eliminatorio, non pudendo pasar os aspirantes ó seguinte exercicio sen ter superado a anterior. O tribunal poderá acordar a lectura por parte dos opositores dos exercicios, así como conversar cos aspirantes sobre as materias obxecto dos mesmos, e pedirlle explicacións complementarias sobre o contido do/s tema/s desenrolado/s, así como acerca de outros puntos do programa. Os tres primeiros exercicios serán calificados de 0 a 10 puntos, sendo eliminados os aspirantes que non acaden 5 puntos en cada un deles. A puntuación final obterase sumando as obtidas nos distintos exercicios. Primeiro exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá en contestar por escrito, nun tempo máximo de dúas horas, dous temas sacados ao chou, de entre os que figuran no programa desta convocatoria, pertencentes ao grupo de A. Temas xerais do temario que figura no anexo. Tras o remate do tempo de exposición escrita, o tribunal poderá determinar a lectura individualizada do exercicio, podendo requirir ao aspirante aclaracións explicativas ao respecto da exposición escrita. Segundo exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá na exposición oral, nun tempo máximo dunha hora, de catro temas sacados ao chou polo tribunal, inmediatamente antes do seu comezo, un de cada bloque do grupo B. Temas Especídicos, de entre os que figuran no programa desta convocatoria. A estes efectos os aspirantes poderán adicar ata un máximo de dez minutos para preparar unha minuta ou esquema da súa exposición oral. Ao remate do exercicio, e previamente á súa cualificación, o tribunal cualificador poderá dialogar cos aspirantes sobre o contido do exposto, durante un tempo máximo de dez minutos en cada exercicio. Terceiro exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá na resolución do suposto ou supostos prácticos que o tribunal determine, inmediatamente antes do seu comezo, durante un tempo máximo de catro horas e que estará relacionado coas materias do programa que figuran na parte de temas específicos do temario anexo. Para realizar este exercicio os aspirantes poderán asistir cos textos legais que estimen pertinentes e proceder á súa consulta. Ao remate do exercicio, e previamente á súa cualificación, o tribunal cualificador poderá acordar que cada opositor faga una lectura pública do mesmo, reservándose a facultade de dialogar cos aspirantes, coa fin de determinar os seus coñecementos sobre o contido do exposto, durante un tempo máximo de dez minutos en cada exercicio. Cuarto exercicio: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización do terceiro exercicio os aspirantes que acrediten posuír no día de finalización do prazo de presentación de solicitudes o CELGA 4 ou curso de perfeccionamento de galego.10.ª.–Comezo e desenvolvemento das probas selectivas.1. O lugar, data e hora da celebración dos exercicios das probas selectivas, fixarase na resolución da Alcaldía ou do órgano delegado onde se aprobe a listaxe definitiva de admitidos e excluídos a que se refire a base sétima. Unha vez comezadas as probas selectivas non será obrigatoria a publicación de celebración dos sucesivos exercicios no BOP, senón que será suficente coa súa exposición nos locais onde se celebren as probas e no taboleiro de anuncios do Concello. Os aspirantes serán convocados para cada exercicio con chamamento único, agás casos de forza maior debidamente xustificados e apreciados discrecionalmente polo tribunal. As razóns e probas xustificativas deberanse formular dentro das 24 horas seguintes á celebración do exercicio ao que non comparecesen e, de se apreciar polo tribunal, causarían a suspensión inmediata das probas pendentes ata que fose examinado do anterior exercicio o aspirante interesado. A non presentación dun aspirante a calquera dos exercicios obrigatorios no momento de ser chamado determinará automaticamente a perda do seu dereito a participar nos exercicios e, en consecuencia, quedará excluído do proceso selectivo. Entre o final dunha proba ou exercicio e a celebración do sucesivo deberá transcorrer un prazo mínimo de 48 horas e un máximo de 40 días naturais, agás aqueles casos no que o tribunal considere conveniente a realización de varios exercicios nunha mesma xornada, concedendo aos opositores un descanso mínimo de 30 minutos entre a celebración deles, ou na xornada seguinte, deixando transcorrer un prazo mínimo de 12 horas. Os aspirantes deberán acreditar a súa personalidade co DNI, pasaporte, carné de conducir ou documento semellante que o substitúa.2. A orde de actuación, naqueles exercicios que non poidan realizarse conxuntamente, será a disposta na resolución de 29 de febreiro de 2012 da Secretaría de Estado de Administracións Públicas do Ministerio de Hacienda e Admninistracións Públicas (BOE n.º 61, do 12.03.2012). 3. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, excluiráselle, logo da audiencia do interesado, comunicándoo no mesmo día á autoridade que convocaou o proceso selectivo.4. Os aspirantes poderán realizar os exercicios, á súa elección, en calquera das dúas linguas oficiais de Galicia.5. Cando nas bases non conste expresamente a duración dunha proba ou exercicio, o tribunal decidirá ao respecto, atendo á natureza e ás característica da dita proba.11.ª.–Relación de aprobados e presentación de documentación.1. Unha vez terminada a cualificación dos aspirantes, o tribunal publicará no taboleiro de anuncios do Concello e por orde de puntuación decrecente, que será especificada numéricamente, a relación de aprobados e elevará a dita relación, xunto coa acta da derradeira sesión e a proposta de nomeamento ou contratación, que terá carácter vinculante, á Alcaldía ou órgano delegado para os efectos de tramitación do pertinente nomeamento.2. O tribunal non poderá propoñer un número de candidatos aprobados superior ao número de prazas convocadas. Non obstante o anterior, sempre que os órganos de selección propoñeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, cando se produzan renuncias dos aspirantes seleccionados, o órgano convocante poderá requirir do órgano de selección relación complementaria dos aspirantes que sigan aos propostos, para seu posible nomeamento como funcionarios de carreira.3. Se ningún aspirante superase as probas establecidas, o tribunal declarará deserta a convocatoria.4. Presentación de documentación: 4.1. Os aspirantes propostos deberán presentar no Rexistro Xeral do Concello de Pontedeume, e dentro do prazo de vinte (20) días naturais dende que se faga pública a relación de aprobados por orde de puntuación, os documentos seguintes: a) Copia auténtica ou fotocopia compulsada do DNI ou documento equivalente. b) Copia auténtica ou fotocopia compulsada do título esixido na correspondente base específica, ou, no seu defecto, xustificante de cumprir todos os requisitos para a súa expedición. Se estes documentos estivesen expedidos depois da data de remate do prazo de presentación de instancias, deberá xustificarse a data na que finalizaron os correspondentes estudios. c) Certificación médica oficial acreditativo de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de minusvalía deberá aportarse tamén o certificado especificado no apartado b) da base quinta. d) Declaración xurada de non ter sido separado, mediante procedemento disciplinario, do servizo de ningunha Administración pública, nin atoparse inhabilitado para o exercicio de funcións públicas por sentencia firme. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. e) Declaración xurada ou promesa de non incorrer en ningún dos supostos de incapacidade ou incompatibilidade establecidos na lexislación vixente e referida ao momento da súa toma de posesión. f) Fotocopia da cartilla da Seguridade Social (no caso de estar afiliado). 4.2. Se os aspirantes propostos tivesen a condición de funcionarios públicos, estarán exentos de xustificar documentalmente as condicións e requisitos xa demostrados para obter o seu anterior nomeamento, debendo neste caso presentar certificación da Administración Pública da que dependan, acreditativa da súa condición e, se é o caso, demáis circunstancias que consten no seu expediente persoal ou folla de servicios.4.3. Os que dentro do prazo indicado, e salvo os casos de forza maior, non presentasen a documentación, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo.12.ª.–Nomeamento como funcionario/a de carreira e toma de posesión.1. Concluído o proceso selectivo e presentados os documentos a que se refire a base anterior, a Alcaldía, de acordo coa proposta do tribunal cualificador, procederá ao nomeamento do funcionario de carreira. Os candidatos seleccionados deberán tomar posesión no prazo máximo dun mes, a contar do día seguinte ao que lle sexa notificado o nomeamento, debendo, previamente, prestar xuramento ou promesa de conformidade co establecido no Real decreto 707/1979, do 5 de abril.2. Os que sen causa xustificada non tomen posesión no prazo sinalado, quedarán en situación de cesantes, con perda de todos os dereitos derivados da convocatoria e do nomeamento conferido.3. Os nomeamentos dos funcionarios deberán publicarse no Boletín Oficial da Provincia.13.ª.–Norma final. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 30/1992, do 26 de novembro, de réxime xurídico das administracións públicas e do procedemento administrativo común. ANEXO I. TEMARIO A. TEMAS XERAIS BLOQUE 1. ADMÓN. XERAL Tema 1. A Constitución española de 1978: principios xerais e estrutura. Dereitos fundamentais e liberdades públicas. Tema 2. A organización territorial do Estado na Constitución. O Estatuto de autonomía de Galicia: principios xerais e estructura. Tema 3. Os poderes do Estado. a división de poderes. O Tribunal Constitucional. Tema 4. O Estatuto de Autonomía. a Xunta de Galicia e o seu Presidente. O Parlamento de Galicia. control parlamentario da acción do Goberno. O Valedor do Pobo. Tema 5. A Administración do Estado no ordenamento español: estrutura e funcións. a administración Pública da comunidade autónoma. a administración periférica. a administración institucional e corporativa. Tema 6. a administración pública na constitución e a regulación da administración na Lei de réxime xurídico das administracións públicas e procedemento administrativo común. Principios de actuación da administración pública. Tema 7. A Unión Europea. Institucións. as fontes do Dereito comunitario europeo. Relacións entre o Dereito comunitario e o ordenamento xurídico dos Estados membros. Tema 8. O acto administrativo. Elementos. a eficacia dos actos administrativos. Nulidade e anulabilidade. Tema 9. O procedemento administrativo. Principios xerais. Fases do procedemento. Recursos administrativos. Tema 10. Dereitos dos cidadáns nas súas relacións coas administracións Públicas. Dereito de acceso a arquivos e rexistros públicos. O rexistro de entrada e saída de documentos. Requisitos da presentación de documentos. comunicacións e notificacións. BLOQUE 2. ADMÓN. LOCAL Tema 11. A Administración local. O municipio. Elementos. O termo municipal. a poboación. Tema 12. Organización municipal. Funcionamento dos órganos colexiados locais. Competencias municipais. Tema 13. a potestade regulamentaria das entidades locais. Ordenanzas e regulamentos. Tema 14. O persoal ao servicio da administración local. clases. adquisición e pérdida da condición de funcionario. Situacións administrativas. Dereitos e deberes do persoal ao servicio da administración local. Réxime de incompatibilidades. Faltas e sancións. Tema 15. A Lei de contratos do Sector Público: RDL 3/2011 polo que se aproba o texto refundido da Lei de contratos do sector público. Disposicións xerais. Ámbito de aplicación. clases de contratos. Tema 16. Formas de actuación administrativa: fomento, policía e servizo público. Tema 17. Os bens das Entidades Locais. Dominio Público e bens patrimoniais. Tema 18. O texto refundido de facendas locais. Especial consideración aos recursos das entidades locais. B. TEMAS ESPECÍFICOS BLOQUE 1. URBANISMO: PLANEAMENTO, EXECUCIÓN E INTERVENCIÓN DA ADM. E DISCIPLINA Tema 1. Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. a Sentenza 61/1997 do Tribunal Constitucional. Tema 2. O Real decreto lexislativo 2/2008 de 20 de xuño, de solo. antecedentes, obxecto e disposicións xerais. Tema 3. Réxime urbanístico da propiedade do solo: as situacións básicas do solo e actuacións de transformación en relación co réxime da Lei 9/2002 de ordenación urbanística e protección do medio rural de Galicia. Tema 4. Dereitos e deberes dos cidadáns. Réxime urbanístico do dereito de propiedade. contido do dereito de propiedade segundo o Real decreto lexislativo 2/2008, do 20 de xuño, de solo. Tema 5. A Lei 9/2002 de ordenación urbanística e protección do medio rural de Galicia. Xustificación e principios inspiradores, principios xerais, obxecto da Lei, aspectos da función urbanística. Tema 6. O planeamento urbanístico na Lei 9/2002, de ordenación urbanística e protección do medio rural de Galicia. clases de instrumentos de ordenación. Límites de sostibilidade. O planeamento urbanístico supramunicipal. Lei 6/2008 de medidas urxentes en materia de vivenda e solo. Tema 7. O Plan xeral de ordenación municipal: Obxecto, determinacións, documentación. Tema 8. Os plans parciais: obxecto, determinacións, documentación, procedemento de aprobación. Plans de sectorización. Tema 9. Os plans especiais: finalidades. Os plans especiais de protección e rehabilitación e mellora do medio rural. Plans especiais de reforma interior. Os plans especiais de protección. Tema 10. Outros instrumentos de Planeamento: os estudos de detalle, os catálogos. Tema 11. Elaboración e aprobación dos instrumentos de ordenación, actos preparatorios, suspensión de licenzas, propostas de planeamento, formulación. Ordenación urbanística común a varios concellos. O procedemento de aprobación de planeamento municipal. a elaboración, a tramitación e competencia para aprobación definitiva. Tema 12. A vixencia e revisión de plans. a modificación de plans. Modificacións dos plans en solo rústico. Efectos da aprobación dos plans. Normas de aplicación directa da Lei 9/2002 de ordenación urbanística e protección do medio rural de Galicia. adaptación ao ambiente, alturas, protección das vías de circulación. Tema 13. O solo urbano na lexislación urbanística vixente. Réxime. Tema 14. O solo urbanizable na lexislación urbanística vixente. Réxime. Tema 15. O solo de núcleo rural na Lei 9/2002 de ordenación urbanística e protección do medio rural de Galicia, concepto de núcleo rural, réxime do solo de núcleo rural na Lei 9/2002 de ordenación urbanística e protección do medio rural de Galicia. condicións de uso, condicións de edificación. Tema 16. O solo rústico na lexislación urbanística vixente, categorías e réxime. O solo rústico de especial protección. usos e actividades en solo rústico. Tema 17. Deber de edificar os soares. Prazos de edificación na Lei 9/2002 de ordenación urbanística e protección do medio rural de Galicia. consecuencias do incumprimento, a caducidade de licenzas. Tema 18. Distribución de cargas e beneficios. as áreas de reparto, o aproveitamento tipo. Os polígonos. Tema 19. A equidistribución. Regras xerais, principios e criterios. O instrumento de equidistribución. contido e procedemento de aprobación. Efectos. Tema 20. Execución dos Plans de Ordenación na Lei 9/2002 de ordenación urbanística e protección do medio rural de Galicia, finalidades, competencias, presupostos de execución. Os proxectos de urbanización. actuacións illadas en solo urbano. Tema 21. Os sistemas de actuación, clases. Elección do sistema. cumprimento das determinacións de planeamento. Polígonos con exceso ou defecto de aproveitamento real. Compensación de cargas, distribución xusta de cargas e beneficios, gastos de urbanización. Tema 22. O sistema de compensación: determinacións xerais, incorporación de propietarios. A xunta de compensación. Sistema de concesión de obra urbanizadora. Tema 23. O sistema de compensación: determinacións xerais, incorporación de propietarios. a xunta de compensación. Sistema de concierto. Sistema de concesión de obra urbanizadora. Tema 24. O sistema de expropiación: determinacións xerais. Prezo xusto. A taxación conxunta, aprobación e efectos do procedemento da taxación conxunta. Procedemento individual de expropiación. Exclusión da expropiación. Tema 25. Obtención de terreos de sistemas xerais e de dotacións públicas. a ocupación directa. Procedemento. Tema 26. A intervención no mercado do solo: o patrimonio municipal do solo, bens que o integran e destino, o dereito de superficie, os dereitos de tanteo e retracto: delimitación de áreas, procedemento. Vivenda suxeita a protección pública. Tema 27. A intervención na edificación e no uso do solo. as licenzas: actos suxeitos a licenza, actos promovidos polas administracións públicas. Tema 28. Deber de conservación e ruína. Inspección periódica de construcións: a ITE. Ordes de execución. a declaración de ruína. Tema 29. As parcelacións urbanísticas, indivisibilidade. Réxime das parcelacións. Tema 30. Disciplina urbanística: protección da legalidade: obras sen licenza en curso de execución, obras rematadas sen licenza. Suspensión e revisión de licenzas. Tema 31. Infraccións urbanísticas e sancións. Prescrición, persoas responsables, órganos competentes para imposición de sancións, o procedemento sancionador. Tema 32. Organización das administracións competentes en materia de urbanismo. Órganos urbanísticos da comunidade autónoma e no ámbito local. BLOQUE 2. PONTEDEUME Tema 33. O desenvolvemento histórico da vila de Pontedeume. Os primeiros asentamentos. a realidade actual do municipio. Os núcleos de poboación. a súas características fundamentáis. a rede viaria. Tema 34. O Plan xeral de ordenación urbanística do concello de Pontedeume en tramitación (en adiante PGOu) (1). Estrutura xeral e contido. Normas de carácter xeral. Normas urbanísticas do PXOM: Marco Legal. Vixencia, contido e efectos. Desenvolvemento do Plan. Desenvolvemento e execución do planeamento. Tema 35. PGOu (2): o réxime urbanístico do solo. Ordenanzas reguladoras dos usos. Ordenanzas reguladoras da edificación. Definicións. condicións xerais de volume e hixiénica. condicións de estética. Tema 36. PGOu (3): normas reguladoras do solo urbano. Ordenanzas reguladoras da edificación en couzada, en bloque aberto, da edificación semiintensiva e da edificación extensiva. Edificios, conxuntos e elementos obxecto de protección integral: edificios, conxuntos e elementos obxecto de protección non integral. Catálogo de Edificios e Elementos a conservar. Tema 37. PGOu (4): regulación do solo urbanizable. Réxime e ordenanzas reguladoras dos núcleos rurais. PGOu: réxime de solo rustico. Tema 38. Ordenanza reguladora do polígono industrial de Pontedeume. Condicións técnicas das obras en relación coas vías públicas. Condicións da edificación. Condicións de uso. Condicións estéticas. Tema 39. As Normas Subsidiarias de Planeamento Municipal de 1986 (1). Normas urbanísticas. Normas Xerais. Ordenanza de Edificación. Tema 40. As Normas subsidiarias de planeamento municipal de 1986 (2). Ordenanzas de uso do solo urbano. Z-1 Casco urbano de Pontedeume. Z -1A Casco Histórico.–1B Zona de respeto especial. Z-1C1 zona urbana nivel 1. Z-1C2 zona urbana nivel 2. Z-1C3 zona urbana nivel 3. Z-1D zona portuaria. Z-1F zona verde especial. Tema 41. As Normas subsidiarias de planeamento municipal de 1986 (3). Ordenanzas urbanísticas dos núcleos rurais. Sistema de núcleos. Ordenanzas de aplicación. Ordenanzas de uso do solo rústico. O solo protexido nas NN. SS. Réxime e ordenanzas de aplicación. Tema 42. As Normas subsidiarias de planeamento municipal de 1986 (4). Ordenanzas de uso do solo urbanizable Especial e Normal. Tema 43. As Normas subsidiarias de planeamento municipal de 1986 (5). Normas de tramitación. Xestión Urbanística. BLOQUE 3. NORMATIVA TÉCNICA Tema 44. A Lei 38/1999, de ordenación da edificación. Esixencias técnicas e administrativas da edificación. axentes. Responsabilidades e garantías. Disposicións relacionadas coa edificación, redacción de proxectos e dirección de obras. Tema 45. Normas básicas da edificación e normas tecnolóxicas. A súa aplicación e obrigatoriedade. Normas en vigor. Tema 46. O código Técnico da edificación: Disposicións xerais. contido. condicións técnicas e administrativas. Esixencias básicas. Documentos básicos. Ámbito de aplicación. Tema 47. O cTE: DB-SE: seguridade estrutural, accións na edificación, cimentos, aceiro, fábrica e madeira. Tema 48. O cTE: DB-SI: seguridade en caso de incendio e DBSu Seguridade de utilización. Tema 49. O cTE: DB-HS: salubridade. DB-HR protección contra o ruído. DB-HE aforro de enerxía. Tema 50. Decreto 29/2010, do 4 de marzo, polo que se aproban as Normas de Habitabilidade de vivenda en Galicia. Tema 51. Disposiciones mínimas de seguridade e saúde nas obras de construcción. Real decreto 1627/1997: Disposicións específicas das fases de proxecto e execuxión das obras. O coordinador. Estudo de seguridade e saúde. Estudo básico de seguridade e saúde. Real Decreto 486/1997 Seguridade e hixiene no traballo. Tema 52. Condicións de accesibilidade e supresión de barreiras. Normativa. Aspectos a regular. Lei 8/1997, do 10 de agosto. Regulamento para o desenvolvemento e execución da Lei de accesibilidade: Decreto 35/2000. Tema 53. Instalacións de telecomunicacións. Disposicións sobre infraestruturas comúns nos edificios para acceso ós servizos de telecomunicacións. Real Decreto 346/2011 polo que se aproba o Regulamento regulador das infraestruturas comúns de telecomunicacións para o acceso ós servizos de telecomunicación no interior dos edificios. Tema 54. Directiva 2006/123/CE, obxetivos e ámbito de aplicación. Trasposición a normativa estatal e autonómica. Modificación do réxime de control das actividades na administración local. Tema 55. Real decreto 2816/1982, do 27 de agosto, por el que se aprueba el Regulamento xeral de policía de espectáculos públicos e actividades recreativas. Aspectos xerais e a súa incidencia sobre as licenzas. Tema 56. Decreto 133/2008 de 12 de xuño polo que se regula a avaliación de incidencia ambiental. Ámbito de aplicación. Procedemento de tramitación das licenzas de actividade. BLOQUE 4. NORMATIVA SECTORIAL Tema 57. Contratos de obras. Fases na contratación. Actos preparatorios. Pliegos de prescricións técnicas, pliegos de cláusulas administrativas. Proxecto. Replanteo previo. Responsable del contrato. Tema 58. Contratos de obras. Tramitación do expediente. Adxudicación. Formalización. Execución. Terminación. Recepción das obras. Tema 59. Lei 18/2008, do 29 de decembro, de vivenda de Galicia. Lexislación actual sobre vivendas de protección oficial. Vivendas de protección oficial de promoción privada e de promoción pública. Normativa sobre axudas en materia de vivenda. actuacións protexidas en materia de rehabilitación. Tema 60. Lei 10/1995, de ordenación del territorio. Tema 61. As Directrices de Ordenación do Territorio de Galicia Tema 62. Plan de ordenación do litoral. Tema 63. A protección do medio ambiente. Lexislación comunitaria, estatal e autonómica. Aspectos xerais. a Lei 9/2006 de 28 de abril sobre a avaliación dos efectos determinados plans e programas no medio ambiente. Tramitación. Informe de sostenibilidade ambiental. O Real Decreto Lexislativo 1/2008 de 11 de xaneiro, texto refundido da Lei de avaliación de Impacto ambiental de Proxectos. Proxectos suxeitos á tramitación de impacto. Tramitación. Estudio de impacto ambiental. Tema 64. Espazos naturais protexidos: lexislación estatal e autonómica. categorías dos espazos naturais protexidos. usos permitidos e prohibidos nas zonas de especial conservación. Tema 65. O patrimonio cultural: evolución do concepto de patrimonio ó través dos documentos e cartas internacionais. criterios de intervención nos conxuntos históricos artísticos e nos edificios históricos. Evolución histórica da lexislación estatal e autonómica de protección do patrimonio cultural. Lei 8/1995, do 30 de outubro, do Patrimonio cultural de Galicia. Tema 66. Lexislación en materia de augas. Dominio público hidráulico. a súa incidencia no urbanismo. Tema 67. Estradas e ferrocarril, lexislación estatal e autonómica. a súa incidencia no urbanismo. Tema 68. Lexislación en materia de costas. Dominio público marítimo-terrestre. a súa incidencia no urbanismo. Tema 69. Sistema xeral portuario. RDL 2/2011, do 5 de setembro, polo que se aproba o texto refundido da Lei de portos do Estado e da Mariña Mercante. Tema 70. Valoración inmobiliaria. a orde EcO/805/2003. Sistemas de valoración. Método residual estático e dinámico. Método do custe. Método de capitalización das rendas. Método de comparación. Tema 71. Réxime de valoracións segundo o Real decreto lexislativo 2/2008, do 20 de xuño, de solo. Valoración do solo e as construcións en situación de rural. Valoración do solo e construcións en situación de urbanizado. Valoración en caso de solos sometidos a actuacións de transformación. Tema 72. Real decreto 1492/2011, do 24 de outubro, polo que se aproba o regulamento de valoracións da Lei so solo. Disposicións xerais. Conceptos e criterios xerais para a realización das valoracións. Valoración en situación de solo rural. Valoración en situación de solo urbanizado. Indemnización e gastos de urbanización. ANEXO II MODELO DE INSTANCIA: D./Dna., de. anos de idade, veciño/a de., con enderezo na rúa., número., andar., letra., teléfono., e provisto/a do DNI núm., perante V. S. comparece e expoñe: – Que desexa ser admitido/a ás probas selectivas convocadas nese Concello para o acceso á praza de ARQUITECTO/A MUNICIPAL, cuxa convocatoria foi anunciada no Boletín Oficial da Provincia n.º., de data. do. de 20. e publicada no Boletín Oficial do Estado n.º., de data do de 20. – Que coñece e acepta as bases xerais e específicas que reseña a devandita convocatoria. – Que reúne todos os requisitos esixidos, referidos á finalización do prazo sinalado para a presentación de instancias. – Que achega á solicitude os seguintes documentos ou xustificantes exixidos polas bases que rexen a convocatoria: – – – – (En cada liña detallarase un só documento) – Que aboou os dereitos de exame, segundo acredita coa carta de pagamento ou xustificante que achega. Minusvalías (*): [(*) Este apartado tan só será cuberto polos aspirantes que padezan algun tipo de minusvalía, os cales deberán facer constar esta circunstancia, declarando expresamente que a dita minusvalía non é incompatible co desempeño normal das funcións propias da praza á que se aspira, especificando o seu grao de minsuvalía, e, por último, se necesita ou non que o tribunal arbitre medios ou tome algunha medida para realizar as probas]. Por todo iso, SOLICITA de TERESA LAURA ALGANS RIC. ser admitido para a práctica das probas selectivas correspondentes. En.,. de. de. (Asinado) SR. ALCALDE-PRESIDENTE DO CONCELLO DE PONTEDEUME (A CORUÑA) [NOTA: O ingreso dos dereitos de exame efectuarase na conta do Concello de Pontedeume na entidade BBVA co CCC 0182-5260-90-0000017595; concepto: dereitos exame arquitecto/a] Pontedeume, o 30 de maio de 2012. O concelleiro-delegado de Urbanismo e Réxime Interior P. D.: Resolución n.º 676/2011 (BOP n.º 134 do 14.07.11) Asdo.: Eugenio Otero González